בס"ד י"ד סיון תשפ"ב שלום וברכה, אם השטח של הגוי והוא קטף את הפרי והניחו בארגז, לא צריך להפריש תרומות  ומעשרות כיוון שגמר המלאכה נעשה אצלו.  אך אם גמר המלאכה נעשה על ידכם (הכוונה על ידי יהודי) צריך להפריש תרומות ומעשרות.  אפילו שהשנה שנת שמיטה – ואין תרו"מ נוהג בשביעית – צריך להפריש (מעשר עני כמו בשנה השישית, ולא שני) כיוון שהשטח של הגוי וממילא לא חל עליו שביעית.  רק השנה מפרישים בלי ברכה (בשאר שנים גם מברכים, אם גמר המלאכה ע"י יהודי).  כל זה לגבי אבטיח שאין בו בעיית עורלה, אבל אם מדובר בפירות העץ, צריך לבדוק שאין בעיה של ערלה, שהרי יש עורלה אצל הגוי. צריך לברר סוג הפירות, שיש עצים שלא מוציאים פירות לפני שיעברו שנות העורלה, כך שאין בעיה.   רוב שלומות.